CELEX: E2012J0008
Language: lt
Date: 2014-05-12 00:00:00
Title: 2014 m. gegužės 12 d. Teismo nutartis, byloje E-8/12 – Schenker North AB, Schenker Privpak AB ir Schenker Privpak AS prieš ELPA priežiūros instituciją (Ieškinys dėl ELPA priežiūros institucijos sprendimų panaikinimo – Galimybė susipažinti su dokumentais – Priimtinumas)

12.2.2015   
            
            
               LT
            
            
               Europos Sąjungos oficialusis leidinys
            
            
               C 49/16
            
         TEISMO NUTARTIS
   2014 m. gegužės 12 d.
   byloje E-8/12
   Schenker North AB, Schenker Privpak AB ir Schenker Privpak AS prieš ELPA priežiūros instituciją
   (Ieškinys dėl ELPA priežiūros institucijos sprendimų panaikinimo – Galimybė susipažinti su dokumentais – Priimtinumas)
   (2015/C 49/09)
   Byloje E-8/12 Schenker North AB, Schenker Privpak AB ir Schenker Privpak AS prieš ELPA priežiūros instituciją – PRAŠYMAS panaikinti tris ELPA priežiūros institucijos sprendimus (apie kuriuos pranešta 2012 m. gegužės 18 d., 2012 m. gegužės 23 d. ir 2012 m liepos 2 d.) atsisakyti leisti susipažinti tam tikrais dokumentais ELPA priežiūros institucijos bylose Nr. 34250 (Norway Post/Privpak – antimonopolinio pažeidimo byla) ir Nr. 68736 (DB Schenker – byla dėl prašymo leisti visuomenei susipažinti su minėta antimonopolinio pažeidimo byla) ir atsisakyti taikyti prašymų leisti visuomenei susipažinti su dokumentais tvarkymo ir bylos dokumentų administravimo procedūras pagal Taisykles dėl galimybės visuomenei susipažinti su dokumentais, nustatytas 2008 m. birželio 27 d. ELPA priežiūros institucijos sprendimu Nr. 407/08/COL (nepaskelbtas), – Teismas, kurį sudaro pirmininkas Carlas Baudenbacheris (teisėjas pranešėjas) ir teisėjai Peras Christiansenas bei Pállis Hreinssonas, 2014 m. gegužės 12 d. priėmė nutartį, kurios rezoliucinė dalis yra tokia:
   Teismas:
   
               1.
            
            
               Konstatuoja, kad nėra būtina priimti sprendimą dėl ieškinio reikalavimo dėl 2012 m. gegužės 9 d. ELPA priežiūros institucijos rašto, apie kurį pranešta 2012 m. gegužės 18 d. (reg. Nr. 633455), ta apimtimi, kiek jis yra susijęs su galimybe susipažinti su ELPA priežiūros institucijos bylos Nr. 34250 dokumentų sąrašu.
            
         
               2.
            
            
               Ieškinio reikalavimą dėl 2012 m. gegužės 9 d. ELPA priežiūros institucijos rašto, apie kurį pranešta 2012 m. gegužės 18 d. (reg. Nr. 633455), ta apimtimi, kiek jis yra susijęs su galimybe susipažinti su „2010 m. liepos 13 d. (arba tą dieną gautu) įmonės Norway Post raštu“ ir „ELPA priežiūros institucijos, įskaitant jos pirmininką, ir įmonės Norway Post bei (arba) Norvegijos Vyriausybės posėdžių protokolais“, atmeta kaip nepriimtiną.
            
         
               3.
            
            
               Ieškinio reikalavimą dėl 2012 m. gegužės 22 d. ELPA priežiūros institucijos rašto, apie kurį pranešta 2012 m. gegužės 23 d., atmeta kaip nepriimtiną.
            
         
               4.
            
            
               Konstatuoja, kad nėra būtina priimti sprendimą dėl ieškinio reikalavimo dėl 2012 m. liepos 2 d. ELPA priežiūros institucijos rašto, apie kurį pranešta 2012 m. liepos 2 d. (reg. Nr. 639495), ta apimtimi, kiek jis yra susijęs su ELPA priežiūros institucijos bylos dokumentų administravimo procedūromis arba ELPA priežiūros institucijos prašymų leisti visuomenei susipažinti su dokumentais tvarkymo procedūromis.
            
         
               5.
            
            
               Ieškinio reikalavimą dėl 2012 m. liepos 2 d. ELPA priežiūros institucijos rašto, apie kurį pranešta 2012 m. liepos 2 d. (reg. Nr. 639495), ta apimtimi, kiek jis yra susijęs su galimybe susipažinti su ELPA priežiūros institucijos kolegijos sprendimais, kuriais nustatyti esami jos direktoriaus įgaliojimai, atmesti kaip nepriimtiną.
            
         
               6.
            
            
               Nurodo ieškovams padengti bylinėjimosi išlaidas.